Índex
Títol
Contingut

Bestiola de subsòl

Coses vistes, de reüll

Joan Josep Camacho Grau

Dístic

Primera publicació: novembre 2007

http://badosa.com/n290-07

tu saps que tots els poetes t’escriuen. quina gran consideració fer-te partícip de les grans obres daurades, o torturades, o vés a saber què. si em sentís poeta o qualsevol d’aquestes falòrnies emmascarades també et faria poema. tu, la més d’allonses i d’aixonses. tu i tu com una por d’afrontar el nosaltres. tu com si fos jo, i al capdavall segueixes sent tu. tu, segona persona del singular que designa tot déu, un plural de tres, com a mínim. i no parlem del jo, que no acabaríem. quina pena, haver canviat el do de l’objectivitat i el pecat de la visió, per la carcassa estèril d’un narcís de llautó o d’un sifilític casanova. poetes: no val la pena ser les putetes de la història.